ai4bharat/Pralekha huggingface dataset:
وزارت دفاع
وزیر دفاع راج ناتھ سنگھ نے دفاع سے متعلق پارلیمانی مشاورتی کمیٹی کی میٹنگ کی صدارت کی
نئی دہلی،13؍وزیر دفاع جناب راج ناتھ سنگھ نے آج نئی دہلی میں وزارت دفاع کے لئے پارلیمنٹ کی مشاورتی کمیٹی کی میٹنگ کی صدارت کی۔میٹنگ کا موضوع تھا ‘‘سرحدی سڑک تنظیم’’۔ میٹنگ کے دوران وزیر دفاع نے سرحدی سڑک تنظیم کی سرحدی بنیادی ڈھانچے کی تعمیر میں اس کی کوششوں اور سرحدی علاقوں میں رہنے والے لوگوں کی زندگی کو بہتر بنانے میں ان کے تعاون کی ستائش کی۔
بی آر او کے ڈائریکٹر جنرل لیفٹیننٹ جنرل ہرپال سنگھ نے بی آر او کے کام کاج کی تفصیلات پیش کیں۔ خاص طورپر انہوں نے سرحدی علاقوں میں مسلحہ افواج کے لئے کام آنے والی سڑکوں کے بنیادی ڈھانچے کے رکھ رکھاؤ کے بارے میں بتایا ۔
سرحدی سڑک ترقیاتی بورڈ  کا قیام 1960ء میں شمال اور شمال مشرقی ریاستوں میں سڑکوں کی تعمیر کے پروجیکٹوں کو تیزی سے نافذ کرنے اور سرحدی علاقوں میں دفاعی تیاریوں اور اقتصادی ترقی میں اضافہ کرنے کے مقصد سے کیا گیا تھا۔بی آر او ، بی آرڈی بی کا ہی ایک حصہ ہے۔پڑوسی ملکوں کے ساتھ تعلقات کو مستحکم کرنے کی خاطر بی آر او نے پڑوس میں کچھ دوست ملکوں میں بھی سڑکیں تیار کی ہیں۔
میٹنگ میں تبادلہ خیال کے دوران کچھ ارکان نے گرانقدر مشورے پیش کئے، جن کی وزیر دفاع نے ستائش کی۔
اس میٹنگ میں دفاع کے وزیر مملکت جناب شری پد نائک اور پارلیمنٹ کے ارکان جناب ادھیر رنجن چودھری، منیش تیواری، اے راجہ، کے جے الفونس، بھانو پرتاپ سنگھ ورما، وی لکشمی کانتا راؤ، محترمہ سپریا سولے، جناب سوگت رائے اور پشپندر سنگھ چنڈیل نے شرکت کی۔
امور داخلہ کی وزارت
داخلی امور کی وزارت نے تمام ریاستوں اور مرکز کے زیر انتظام علاقوں کو صحت اور خاندانی بہبود کی وزارت کی 25 اپریل کی ایڈوائزری کے مطابق گھیرا بندی سے متعلق اقدامات پر غور کرنے کے احکامات جاری کئے
آج جاری کئے گئے ایک حکم نامہ میں داخلی امور کی وزارت  نے تمام ریاستوں اور مرکز کے زیر انتظام علاقوں  کو ہدایت دی ہے کہ وہ گھیرا بندی سے متعلق اقدامات پر غور کریں۔جیسا کہ صورتحال کے جائزہ کی بنیاد پر فوری طور پر عمل درآمد کیلئے صحت اور خاندانی بہبود کی وزارت کی مورخہ 2021-4-25 کی ایڈوائزری میں مطلع کیا گیا ہے ۔اس نے ریاستوں اور مرکز کے زیر انتظام علاقوں سے کہا ہے کہ آفات کے بندوبست  سے متعلق ایکٹ 2005 کے متعلقہ ضابطوں کے تحت گھیرابندی سے متعلق ضروری اقدامات پر عمل درآمد کریں۔
صحت اور خاندانی فلاح و بہبود کی وزارت نے مورخہ 2021-4-25 کی اپنی ایڈوائزری ریاستوں اور مرکز کے زیر انتظام علاقوں سے کہا ہے کہ وہ ان اضلاع کی نشاندہی کریں جہاں یا تو گزشتہ ایک ہفتے میں طبی جانچ کے بعد متاثر پائے جانے والوں کی شرح دس فیصد یا اس سے زیادہ ہے یا جہاں 60 فیصد سے زیادہ بستروں پر مریض زیر علاج ہیں۔ مذکورہ بالا دونوں معیارات میں سے کوئی ایک بھی پورا کرنے والے اضلاع کو انتہائی اور مقامی گھیرا بندی سے متعلق اقدامات کرنے پر غور کیا جانا چاہئے۔
صحت اور خاندانی فلاح و بہبود کی وزارت کی صلاح کے مطابق ، برادری کی گھیرابندی /گھیرا بندی کے بڑے علاقوں کیلئے عمل درآمد کے طریق کار کو بھی داخلی امور کی وزارت کے حکم نامہ کے ساتھ شامل کیا گیا ہے۔
کووڈ-19 سے نمٹنے اور بندو بست کیلئے قومی ہدایتوں کو ،پورے ملک میں سختی سے عمل درآمد کیلئے جاری رکھا جانا چاہئے۔داخلی امور کی وزارٍت کا حکم 2011-5-31 تک موثر ہوگا۔
وزارت دفاع
جناب وجوئے کمار سنگھ نے سابق فوجیوں کی فلاح و بہبود کی تنظیم کے سکریٹری کے طورپر عہدہ سنبھالا
جناب وجوئے کمار سنگھ نے 19 ستمبر 2022 کو وزارت دفاع کے تحت سابق فوجیوں کی فلاح و بہبود کی تنظیم کے سکریٹری کے طور پر عہدہ سنبھالا۔ جناب سنگھ پنجاب کیڈر کے 1990 بیچ کے آئی اے ایس افسر ہیں، جن کے پاس انتظامیہ میں کام کرنے کا 32برسوں کا تجربہ ہے۔
جناب وجوئے کمار سنگھ نے حال ہی میں کپڑے کی صنعت کی وزارت کے اسپیشل سکریٹری کے طور پر خدمات انجام دی ہیں۔ اس تقرری سے قبل، انہوں نے عملہ اور تربیت کے محکمہ میں جوائنٹ سکریٹری کے طور پر اپنی خدمات انجام دی تھیں۔ ان کے پاس پنجاب میں اپنے کریئر کے دوران زیر ملازم اور سبکدوش مسلح افواج کے عملے کے ساتھ وسیع بات چیت کا تجربہ ہے۔
آئی ایف ایس سی اتھارٹی
آئی ایف ایس سی اے نے انشورنس انسٹی ٹیوٹ آف انڈیا کے ساتھ مفاہمت نامے پر دستخط کیے
انٹرنیشنل فائناشیل سروسزسنٹرز اتھارٹی انٹرنیشنل فائناشیل سروسزسنٹرز میں بیمہ کے شعبے میں پیشہ ور افراد کی صلاحیت سازی کے مقصدسے، انشورنس انسٹی ٹیوٹ آف انڈیا کے ساتھ ایک قراردادمفاہمت میں شامل ہوا ہے۔
انشورنس انسٹی ٹیوٹ آف انڈیا  ہمیشہ سے متحرک بیمہ سیکٹر کی ضروریات کو پورا کرنے کے لیے بھارت اور بیرون ملک بیمہ صنعت کے پیشہ ور افراد کے لیے نصاب کو وضع کرنے اور اسے مسلسل اپ گریڈ کرنے اور تربیتی پروگرام فراہم کرنے میں شامل رہا ہے۔ انسٹی ٹیوٹ کی طرف سے سرٹیفیکیشن کو بیمہ صنعت ، ریگولیٹرز اور دیگر بین الاقوامی شہرت یافتہ انشورنس ایجوکیشن فراہم کرنے والوں کے ذریعے تسلیم کیا جاتا ہے۔ یہ ادارہ انسٹی ٹیوٹ آف گلوبل انشورنس ایجوکیشن کا رکن بھی ہے۔
ایم او یوکے اہم شعبے درج ذیل ہیں:
- آئی آئی آئی سرٹیفکیٹ کورسز اور پیشہ ورانہ امتحانات متعارف کرانے کے مقصد سے آئی ایف ایس سی اے میں بیمہ صنعت کے شرکاء کی موجودہ ضروریات کو پورا کرنے کے لیے تعلیمی نصاب میں تبدیلیاں کرنے کے لیے مطالعہ کرے گا۔
- آئی آئی آئی انشورنس پیشہ ور افراد کی درمیانہ اور طویل مدتی صلاحیت سازی کی ضروریات کو پورا کرنے پر کام کرے گا جس کے نتیجے میں آئی ایف ایس سی اے میں انشورنس کاروباری سرگرمیوں میں مزید گہرائی پیدا ہو گی۔
- آئی آئی آئی مشترکہ طور پر آئی ایف ایس سی اے کے ساتھ سیمینارز/ ورکشاپس/ کانفرنسوں کا انعقاد کرے گا تاکہ بیمہ صنعت کے لیے تعلیمی سرگرمیوں کی غرض سے آئی آئی آئی میں دستیاب بنیادی ڈھانچے اور سہولیات میں پیشہ ور افرادی قوت کے بارے میں معلومات اکٹھی کی جا سکیں ۔
- آئی آئی آئی ممبئی یونیورسٹی کے ساتھ اپنے معاہدے کے تحت ڈاکٹریٹ کی تعلیم کے لیے داخلہ لینے والے طلباء کو آئی ایف ایس سی اے کے کام سے متعلق تحقیقی موضوعات/مضامین کو فروغ دے گا۔
- ایف ایس سی اے کی درخواست پر، آئی آئی آئی عالمی انشورنس ری انشورنس کے قوانین اور بڑے مالیاتی مراکز کے ضوابط پر تربیت اور تحقیق کے لیے اپنی فیکلٹیز نا مزد کرے گا۔
انشورنس کے لیے آئی ایف ایس سی اے کے ریگولیٹری فریم ورک کو وقتاً فوقتاً پیشہ ورانہ امتحانات اور تربیت کی ضرورت ہوتی ہے۔ آئی آئی آئی،آئی ایف ایس سی میں پیشہ ور افراد کے لیے ایسے امتحانات اور تربیت کو ڈیزائن اور انھیں منعقد کرے گا جو آئی ایف ایس سی ماحولیاتی نظام میں ہنر مند ٹیلنٹ رکھنے میں مدد فراہم کرے گا۔
وزارت آیوش
آیوش کی وزارت کے تحت پبلک سیکٹر کی کمپنی آئی ایم پی سی ایل سرکاری ای-مارکیٹ  پورٹل پر اپنی مصنوعات کی فروخت کرے گی
نئی دہلی،5؍مار چ : آیوش کی وزار ت کے تحت پبلک سیکٹر کی دواساز اکائی انڈین میڈیسن فارمیسیٹیکل کارپوریشن لمیٹڈ  یعنی ہندوستانی دواؤں سے متعلق ادارے کو اپنی مصنوعات کی فروخت کے لئے ایک بڑا پلیٹ فارم مل گیا ہے۔ آئی ایم پی سی ایل نے اپنی مصنوعات کو آن لائن فروخت کے لئے حال ہی میں سرکار ای- مارکیٹ  پورٹل کے ساتھ معاہدہ کیا۔ آئی ایم پی سی ایل اور جی ای ایم کے مابین اس معاہدے کو 3 مارچ 2021 کو حتمی شکل دی گئی۔ جی ای ایم نے 311 دواؤں کو شامل کرنے والے 31 زمرے بنائے ہیں ، جو آن لائن بازار میں فروخت کے لئے اس وقت دستیاب ہیں۔ آئی ایم پی سی ایل اب ان دواؤں کو جی ای ایم پورٹل پر اپ لوڈ کرسکتی ہے۔
آیوش وزارت کی 100 کروڑ روپے کا سالانہ کاروبار کرنے والی پبلک سیکٹر کی کمپنی آئی ایم پی سی ایل ملک میں آیوش ادویہ کے سب سے زیادہ قابل اعتماد بنانے والوں میں سے ایک ہے۔ اس کے علاوہ اس کمپنی کو اپنی تیار کردہ دواؤں کی صداقت کے لئے بھی جانا جاتا ہے۔ آئی ایم پی سی ایل آیوش وزارت بھارت سرکار کے تحت ایک واحد سی پی ای ایس ای ہے اور اس کمنپی کے ذریعے تیار کی گئی آیورویدک اور یونانی دواؤں کی قیمتوں کو وزارت مالیات  کے ذریعے مقرر کرکے آخری شکل دی جاتی ہے۔ جی ای ایم کے اس فیصلے سے آئی ایم پی سی ایل کی آیوروید اور یونانی دوائیں حکومتی شعبے کے سینکڑوں خریداروں کے لئے وزارت مالیات کے شعبہ اخراجات کی جانب سے حتمی طور پر طے کی گئی قیمت پر جی ای ایم پورٹل پر فروخت کے لئے دستیاب ہوں گی۔ اس سے مرکز / ریاستی سرکار کے اداروں کے ذریعے اپنے صحت پروگراموں کے لئے ان دواؤں کی فوری خرید کی سہولیات مہیا ہو جائے گی۔ اس طرح جی ای ایم اور آئی ایم پی سی ایل کے درمیان ہوا یہ معاہدہ ریاستی اکائیوں کے ذریعے آیورویدک اور یونانی دواؤں کی خرید کرنے والے ہزا روں مریض اور دوسرے گاہکوں کے فائدے کے لئے دور دراز کے آیوش اسپتالوں اور کلینک میں بھی اس طرح کی دواؤں کی دستیابی بڑھ جاتی ہے۔
۰۰۰۰۰۰۰۰


U-2542
(Visitor Counter : 109
مکانات اور شہری غریبی کے خاتمے کی وزارت
قومی راجدھانی خطہ -2041 کےموضوع پر نئی دہلی میں افتتاحی کانکلیو کا انعقاد
نئی دہلی، 11نومبر 2019/ حکومت ہند کی ہاؤسنگ اور شہری امور کی وزارت کے سکریٹری جناب درگا شنکر مشرا نے آج یہاں قومی راجدھانی خطہ منصوبہ بندی بورڈ  کے ذریعہ منعقدہ ‘‘قومی راجدھانی خطہ -2041’’ کے افتتاحی کانکلیو کی صدارت کی۔ کانکلیو کا موضوع تھا ‘‘ کل کے عظیم ترین راجدھانی خطے کے لئے منصوبہ بندی’’ ۔ اس کانکلیو میں سبھی قومی راجدھانی خطے میں شامل ریاستوں ، حکومت ہند کی متعلقہ وزارتوں /محکموں نالج اداروں، صنعتوں ، ہاؤسنگ ایسو سی ایشنوں ، موضوع کے ماہرین ، متعدد اضلاع کے فیلڈ افسروں اور دیگر حصص داروں نے شرکت کی۔
کانکلیو کا ایجنڈا طے کرتے ہوئے جناب بی ایس مشرا نے کہا کہ ریجنل پلان 2011 شہریوں پر مرکوز منصوبہ ہونا چاہئے جس میں زندگی کو آسان بنانے کو یقینی بنانے کے لئے جینے کی اہلیت علامتی نشان  کے طو ر پور ہو۔ انہوں نے مزید کہا کہ صرف وہی منصوبے کامیاب ہوسکتے ہیں جس میں اقتصادی حیثیت اور پائیداری جیسے بنیادی عوامل شامل ہیں۔
پنے میں منعقدہ اسمارٹ سٹی سے متعلق ایک کانفرنس میں دیئے گئے وزاعظم کے بیان کو نمایاں کرتے ہوئے ا نہوں نے کہا کہ اگر کسی چیز کے اندر ہماری غریبی کو کم کرنے کا امکان ہے تو وہ ہمارے شہر ہیں۔ سکریٹری موصوف نے زور دے کر کہا کہ علاقائی سطح پر جو منصوبہ بندی کی کوشش کی گئی ہے اس نے ان الفاظ کو حقیقی شکل دینے کا ایک منفرد موقع فراہم کیا ہے۔ انہوں نے کہا یہ ایک دلچسپ اور چیلنجنگ کام ہے۔ انہوں نے سبھی حصص داروں سے سخت محنت کے ساتھ کام کرنے کی اپیل کی۔
انہوں نے اپنی بات کے اختتام میں کہا کہ علاقائی منصوبے کا پورے خطے پر سنجیدہ اثر پڑتا ہے کیونکہ یہ اس چیز کو طے کرتا ہےکہ متعلقہ خطے میں اس رفتار /سمت میں ترقیاتی کام ہوں گے۔ انہوں نے کہا کہ علاقائی منصوبہ -2041 ہمارے خوابوں اور توقعات کا ایک منصوبہ ہوگا جسے عملی تناظر میں تیار کیا جانا چاہئے اور یہ کہ اسے 2021 کے وسط سے پہلے شائع کردیا جانا چاہئے۔
اس سے قبل کانکلیو سے خطاب کرتے ہوئے این سی آر پی بی کی ممبر سکریٹری محترمہ ارچنا اگروال نے کہا کہ فی الحال ریجنل پلان ود دا ہوریزن ایئر 2021 نافذ ہے اور ایک ریجنل پلان ودھ نیکسٹ ہوریزن ایئر 2041 تیار کئے جانے کی ضرورت ہے۔ انہوں نے کہا کہ یہ کانکلیو ایسی مجوزہ متعدد مشاورتوں میں سے ایک ہے۔ ایسے ہی دیگر مشاورتوں میں مزید بلند تر سطح پر تبادلہ خیال کیا جائے گا۔
اس کانکلیو میں کئی سیشن ہوئے جس میں ایک ملٹی میڈیا پرزینٹیشن کا بھی سیشن تھا جس میں گلوبل سیٹیز سےمتعلق منصوبہ بندی کودکھایا گیا۔ اس کے بعد متعدد موضوعات پر پانچ تکنیکی سیشنز ہوئے۔ یہ موضوعات ہیں ‘مستقبل کی تصورکاری’، ‘ریاستوں کی ترجیحات’،‘ زمین کا استعمال،فراہمی اور کنٹرول’۔ متناسب ترقی اور ‘مالی ڈھانچہ سازی’۔ تکنیکی سیشنز کی صدارت نیتی آیوگ کے سینئر مشیر ڈاکٹر انا رائے ، این سی آر اورشریک ریاستی حکومتو ں کے نمائندوں ، ریجنل پلاننگ ایکسپرٹ ڈاکٹر ایس کے کل سریشٹھ ، سینٹر فار پالیسی ریسرچ کے ڈاکٹر پارتھا مکھوپادھیائے، این سی آر ٹی سی کے منیجنگ ڈائریکٹر جناب ونے کے سنگھ نے کی۔ اسکول آف پلاننگ اینڈ آرکیٹیکچر دہلی ، کے ڈائریکٹر پروفیسر پی ایس این راؤ نے تکنیکی سیشنز پر اپنے اختتامی تاثرات پیش کئے۔
یہ بات نوٹ کی گئی کہ متعدد تنظیموں/حصص داروں سےمتعلق ماہرین کی شمولیت سے متعلقہ سال 2041 کے تناظر میں ملٹی سیکٹورل ریجنل پلان کی کامیاب تیاری میں مدد ملے گی۔ شرکا کو این سی آر بی سی کی ویب سائٹ www.ncrpb.nic.in. کے توسط سے ریجنل پلان 2041 کی تیاری کے سلسلہ میں مشورے دینے کے لئے دستیاب کرائی گئی سہولت کے بارے میں بھی بتایا گیا۔
۔۔۔۔۔۔۔۔۔۔۔
م ن۔ م م ۔ ج۔
U- 5056
(Visitor Counter : 65
وزارتِ تعلیم
مرکزی وزیر تعلیم نے کلا اُتسو 2020 کی اختتامی تقریب سے خطاب کیا
نئی دہلی، 28/جنوری 2021 ۔ مرکزی وزیر تعلیم جناب رمیش پوکھریال ’نشنک‘ نے آج کلا اُتسو 2020 کی اختتامی تقریب سے خطاب کیا۔
جناب پوکھریال نے اس موقع پر خطاب کرتے ہوئے کہا کہ کلا اُتسو وزیر اعظم جناب نریندر مودی کے ’ایک بھارت شریشٹھ بھارت‘ کے جذبے کو صحیح سمت و شکل دے کر ان کے تصور کو حقیقت کا روپ دیتا ہے۔ انھوں نے کلا اُتسو 2020 میں دیسی کھلونوں اور کھیل کود کے گوشے کی شروعات کرنے کی ستائش کی اور اس بات پر زور دیا کہ یہ ’ووکل فار لوکل‘ کو فروغ دیتا ہے۔
قومی تعلیمی پالیسی 2020 کے بارے میں اظہار خیال کرتے ہوئے مرکزی وزیر نے کہا کہ یہ پالیسی تعلیم کے ذریعے فن و ثقافت کو فروغ دینے پر زور دیتی ہے۔ کلا اُتسو 2020 نے قومی تعلیمی پالیسی 2020 کی سفارشات کو بھی سمویا ہے۔ طلباء جب کسی بھی طرح کے فن سے جڑتے ہیں تو اپنے تصور کا استعمال کرتے ہیں اور اسے عملی جامہ پہنانے کی کوشش کرتے ہیں اور اپنی زندگی لگاکر اسے حقیقت کا روپ دیتے ہیں۔ کلا اُتسو اس عمل کو ایک موقع فراہم کرتا ہے۔ اس طرح کے مواقع طلباء کے قوت استدلال، سمجھداری، مسائل کو حل کرنے ، ادراکی اور فیصلہ سازی سے متعلق صلاحیتوں میں اضافہ کرتے ہیں، جو طلباء کی ہمہ جہت ترقی میں معاون ہوتے ہیں۔
جناب پوکھریال نے ورچول طریقے سے سبھی شرکاء اور منتظمین کو اس طرح کی دلچسپ نمائش کے انتخاب کے لئے مبارکباد دی، جو اس سال ناسازگار حالات میں ایک ایسی حصول یابی ہے جس کا تصور چند ماہ قبل تک نہیں کیا جاسکتا تھا۔ انھوں نے اپنی خوشی کا اظہار کرتے ہوئے کہا کہ غیرمعمولی حوصلے کے ساتھ سبھی ریاستوں کی متفقہ شراکت داری ایک بار پھر اس بات کو ثابت کرتی ہے کہ بھارت اتحاد اور تنوع کی علامت ہے، جو اس کی خصوصیت اور طاقت کا منبع بھی ہے۔
کلا اتسو 2020 کے بارے میں
کلا اُتسو 2020 کا 10 جنوری 2021 کو ایک ڈیجیٹل پلیٹ فارم کے توسط سے آن لائن افتتاح کیا گیا تھا۔ کلا اتسو 2020 میں کل 35 ٹیموں نے حصہ لیا جن میں مختلف ریاستوں، مرکز کے زیر انتظام علاقوں، کیندریہ ودیالیہ سنگٹھن اور نوودیہ ودیالیہ سمیتی اسکول کے 576 طلباء نے اپنی صلاحیتوں کا مظاہرہ کیا۔ ان شرکاء میں سے 287 لڑکیاں اور 289 لڑکوں نے کلا اتسو 2020 میں حصہ لیا جس میں 04 دویانگ شرکاء بھی شامل ہیں۔ اسکولی تعلیم اور خواندگی محکمہ، وزارت تعلیم اور تعلیمی تحقیق و تربیت کی قومی کونسل  نے قابل ستائش کام کیا۔ ان کی انتھک محنت سے کلا اتسو 2020 کووڈ-19 کے حالات میں بھی کامیاب رہا۔
کلا اتسو 2020، جو کہ 11 سے 22 جنوری 2021 کے دوران منعقد کیا گیا، کے مسابقے میں مجموعی طور پر 9 قسم کے فنون  کلاسیکی گلوکاری،  روایتی لوک گیت،  کلاسیکی ساز،  روایتی / فوک انسٹرومنٹس،  کلاسیکی رقص، فوک ڈانس،  ویزول  آرٹس ،  ویزول  آرٹس ،  مقامی کھیل کھلونے شامل ہیں۔ پہلے کلا اتسو میں صرف چار فنون کو شامل کیا گیا تھا، اب اس میں پانچ دیگر فنون کو بھی شامل کیا گیا ہے۔
کلا اتسو 2020 کے نتائج دیکھنے کے لئے یہاں کلک کریں۔
Click here to access the result of Kala Utsav 2020
بجلی کی وزارت
پی ایف سی نے ایک لاکھ کروڑ روپئے سے زیادہ کے قرضے منظور کرکے مالی سال 2019-20 کو کامیابی کے ساتھ مکمل کیا
نئی دہلی،25 جون، پاور فائنانس کارپوریشن  نے جو بجلی کے سیکٹر میں ایک سرکردہ این بی ایف سی ہے اور بجلی کی وزارت کے تحت ایک مرکزی پی ایس یو ہے۔مال سال 2019-20 ، کووڈ-19 کی بیماری سمیت متعدد چیلنجوں کے باوجود کامیابی کے ساتھ مکمل کیا۔
قرضہ دینے والے اس ادارے نے پچھلے مالی سال میں ایک لاکھ کروڑ روپئے سے زیادہ کے قرضے منظور کرکے اور تقریباً 68000 کروڑ روپئے کے قرضے تقسیم کرکے ایک اچھی مال کارکردگی کا مظاہرہ کیا۔ متعلقہ سال کی خصوصیت کووڈ-19 کو پھیلنے سے روکنے کے لیے عائد کیے گئے ملک گیر لاک ڈاؤن کے باوجود مارچ 2020 کے آخری ہفتے میں 11000 کروڑ روپئے کی تقسیم تھی۔ مضبوط اطلاعاتی ٹیکنالوجی کے نگرانی ڈھانچے کی مدد سے پی ایف سی نے قابل قدر مقدارمیں قرضے تقسیم کیے حالانکہ اس کے ملازمین گھر سے کام کر رہےتھے۔
سال کے دوران پی ایف سی نے اپنے مالیے میں 16 فیصد کا اضافہ درج کیا جبکہ اس نے رقومات کی لاگت میں 16 بی پی ایس کا بندوبست رکھا۔ کمپنی کے خالص این پی ایز 4.55 فیصد سے کم ہوکر3.8 فیصد رہ گئے جس سے قرضہ دینے والے اس مالی ادارے کی زبردست کارکردگی کا اظہار ہوتا ہے۔ اس کے علاوہ کمپنی نے قرضوں کے اثاثوں میں 10 فیصد کی بڑھوتری درج کی، رقموں کی لاگت میں 16 فیصد بی ایس پی کی کمی درج کی اور سود کے پھیلاؤ میں 16 بی پی ایس کا اضافہ درج کیا۔اس کے علاوہ متعلقہ مالی سال کے دوران پی ایف سی نے دشواری کا شکار2700 کروڑ روپئے کی مالیت کے دو پروجیکٹوں رتن انڈیا امراوتی اور جی ایم آر چھتیس گڑھ کے مسئلوں کو حل کیا۔
چیلنج بھرے ماحول کے دوران او وائی او خالص منافع مالی 2020 کے لیے 6788 کروڑ روپئے مالی سال 2019 کے 6953 کروڑ روپئے سے زیادہ ہےجس میں کارپوریٹ ٹیکس کی شرح میں تبدیلی کی وجہ سے ڈی ٹی اے کا ایک بار کا اثر شامل نہیں ہے۔ مال سال 2020 کے آخری 45 دنوں میں زر مبادلہ کی شرح میں 6 فیصد کے غیر معمولی اتار چڑھاؤ کی وجہ سے بھی منافع متاثر ہوا ہے۔
بجلی کی وزارت
بجلی  ضوابط 2022کے نفاذ کے ساتھ ہی جی ای این سی او بقایاجات کی ادائیگی کے عمل میں خاطرخواہ بہتری ہوئی ہے
ریاستوں کے کل واجب الادا بقایاجات میں 24680کروڑروپے تک کی کمی ہوئی ہے
ڈسکومز نے گزشتہ 5ماہ میں موجودہ واجب الادا کے تقریبا 168000کروڑروپے اداکئے ہیں
ایل پی ایس ضابطوں کی بدولت ، بجلی کے شعبے میں مالی لحاظ سے قابل عمل بننے کی صلاحیت پیداہوگی اور صارفین کو چوبیس گھنٹے قابل بھروسہ بجلی کو یقینی بنانے کی غرض سے سرمایہ کاری کو راغب کیاجاسکے گا
بجلی ضوابط 2022کے نفاذ کے ساتھ ہی ، بجلی تیارکرنے والی کمپنیوں ، بجلی ترسیل کرنے والی کمپنیوں اور تاجروں سمیت سپلائرز کی واجب الادا رقومات کی وصولیابی میں نمایاں بہتری درج کی گئی ہے۔ 3جون ،2022کو ریاستوں پرکل واجب الادا بقایاجات 137949کروڑروپے کے بقدرتھے جو محض چارای ایم ایز کی بروقت ادائیگی کے ساتھ ہی 24680کروڑروپے کم ہوکر113269روپے کے بقدر رہ گئی ہیں ۔24680کروڑروپے کے بقدر ای ایم آئی کی ادائیگی کے لئے پانچ ریاستوں نے پی ایف سی اورآرای سی سے 16812کروڑروپے کا قرض لیاہے جب کہ 8ریاستوں نے خود اپنا بندوبست کرنے کا راستہ اختیارکیاہے ۔
بجلی تقسیم کرنے والی کمپنیاں قواعد کے تحت عائد جرمانوں سے بچنے کی غرض سے ، وقت پراپنے موجودہ واجبات بھی اداکررہی ہیں ۔ بجلی تقسیم کرنے والی کمپنیوں نے گذشتہ پانچ ماہ میں اپنے موجودہ واجبات میں سے لگ بھگ 168000کروڑروپے کی ادائیگی کردی ہے ۔
اس وقت ، صرف ترسیلی سہولت یعنی جے بی وی این ایل کے خلاف موجودہ واجبات کی عدم ادائیگی کی بناپر کارروائی کی جارہی ہے ۔ بجلی تقسیم کرنے والی کمپنیوں کے واجبات ، 13اگست 2022تک 5085کروڑروپے سے کم ہوکر 205کروڑروپے کے بقدر رہ گئے ہیں ۔
اب تک حاصل کئے گئے نتائج کی بنیاد پر ، ایسی توقع کی جاتی ہے کہ ایل پی ایس ضابطوں کے سختی سے نفاذ کے ساتھ ملک میں بجلی کے شعبے کی مالی لحاظ سے قابل عمل بننے کی صلاحیت کو پھرسے حاصل کیاجاسکتاہے ۔ اورصارفین کو چوبیس گھنٹے بجلی کی قابل بھروسہ فراہمی کو یقینی بنانے کی غرض سے سرمایہ کاری کو بھی راغب کیاجاسکے گا۔ اس ضابطے کی بدولت نہ صرف یہ کہ کل واجبات کی مکمل ادائیگی کو یقینی بنایاگیاہے بلکہ موجودہ واجبات کی مقررہ وقت کے اندر ادائیگی کو بھی یقینی بنایاگیا۔ اوراس بات کا مشاہدہ کیاجاسکتا ہے کہ اس ضابطے نے بجلی تقسیم کرنے والے کمپنیوں ڈسکومز میں مالیاتی نظم وضبط کو یقینی بنانے میں اہم کردار اداکیاہے ۔
جل شکتی وزارت
جناب گجیندر سنگھ شیخاوت اور ڈاکٹر جتیندر سنگھ مشترکہ طور سے خشک علاقوں میں زیر زمین پانی کے انتظام کے لئے ہیلی –بونڈسروے کا افتتاح کریں گے
راجستھان، گجرات، ہریانہ، پنجاب اور ہماچل پردیش کے 3.88لاکھ مربع کلو میٹر علاقے کا احاطہ کرنےو الے حصوں میں ایکویفائر میپنگ پروگرام کے تحت سروے کیا جائے گا
نئی دہلی،4اکتوبر 2021/ جل شکتی کے مرکزی وزیر جناب گجیندر سنگھ شیخاوت اور سائنس اور ٹکنالوجی کے مرکزی وزیر مملکت  وزیر مملکت اراضی سائنس پی ایم او، عملے، عوامی شکایات، پنشن، ایٹمی توانائی اور خلا کے وزیر مملکت ڈاکٹر جتیندر سنگھ مشترکہ طور سے بروز منگل،5اکتوبر 2021 کو صبح گیارہ بجے جودھپور، راجستھان میں خشک علاقوں میں زیر زمین پانی انتظام کے لئے ہیلی بورن سروے کا افتتاح کریں گے۔
مرکزی زیر زمین پانی بورڈ، جل شکتی وزارت سی ایس آر ائی –این جی آر آئی ، حیدرآباد میں ایکریفر میپنگ پروگرام، راجستھان، گجرات، پنجاب، ہریانہ اور ہماچل پردیش جیسی ریاستوں کے 3.88 لاکھ مربع کلو میٹر علاقہ کا احاطہ کرنے والے حصوں میں جدید ہیلی بورن جیو فزیکل سروے اور دیگر سائنسی مطالعوں کااستعمال کرنے کے لئے معاہدہ پر دستخط کئے ہیں۔
ہیلی -بورن سروے کا مقصد ہیلی بورن جیو فزیکل مطالعوں کا استعمال کرتے ہوئے ہائی ریزولیوشن ایکریفر میپنگ کو چلانا ہے، جس میں آرٹی فیشل ریچارج کے لئے مقامات کی شناخت کرنا، 3 ڈی جیو فزیکل ماڈل، جیوفزیکل تھمیٹک میپ ہاریزینٹل اور ورٹیکل میدانوں میں ،ڈی سیچوریٹیڈ اور سیچوریٹیڈ ایکریفر کی حد بندی کرنے کے ساتھ اہم ایکریفر کی ایکریفر جیومیٹر نسبتاً تازہ اور نمیکن علاقوں کےساتھ ایکریفر نظام شامل ہے۔
-
- لاکھ مربع کلو میٹر والے فیز ٍ1 کے پروگرام کو مورخہ 10 اگست 2020، کو 45.8 کروڑ روپے اور جی ایس ٹی لاگت کے ساتھ منظوری دی گئی ہے۔ دسمبر 2020 میں ایک مفاہمت نامے پر دستخط کئے گئے اور مارچ 2021 کو پہلی قسط 4.58 کروڑ روپے جاری کی گئ۔ پہلی قسط جاری ہونے کے ایک سال کے اندر فیز1 کے پروگرام کو پورا کیا جانا ہے۔ یعنی کہ مارچ 2022 تک۔ فیز 2کے تحت 2.87 لاکھ مربع کلو میٹر علاقے کا احاطہ کیا جائے گا۔
سروے کا مقصد مقامی اورگہرائی کے ساتھ چینل نیٹ کے ساتھ تقسیم کرنا ہے اگر ایسا کوئی ہواور ایکریفر نظام کے ساتھ اس کا جڑا ؤ ہو ۔ اس میں ممکنہ نتائج میں انتظام شدہ ایکریفرواٹر ہارویسٹنگ کے ذریعہ زیر زمین نکاسی اور آبی تحفظ کے لئے مناسب مقامات کا انتخاب کرنابھی شامل ہے۔
کوریج کی تفصیل
راجستھان: کل رقبہ 66810 مربع کو میٹر ہے۔ جس میں سیکر، جیسلمیر، اور جودھپور اضلاع جیسے ترجیح والے علاقوں میں 16738 مربع کلو میٹر اور گنگا نگر، بیکانیر، چورو، پالی اور جالور ضلع میں جیسے عام علاقوں میں 50072مربع کلو میٹر ہوگا۔
ہریانہ: کرکشیتر اور یمنا نگر ضلعوں میں 2642 مربع کلو میٹر ترجیح ہوگی۔
گجرات:راجکوٹ ، جام نگر، موربی، سندر نگرا ور دیو بھومی دوارکا ضلعوں میں 31907 مربع کلو میٹر  ترجیح ہوگی۔
ش ح۔ ش ت۔ج
Uno-9691
(Visitor Counter : 136
پیٹرولیم اور قدرتی گیس کی وزارت
قدرتی گیس کی قیمت کے تعین کے فارمولے کی گھریلو قیمتوں پر نظرثانی کے لئے جائزے کی کوئی تجویز زیر غور نہیں ہے
نئی دہلی،20؍نومبر،پیٹرولیم اور قدرتی گیس کے مرکزی وزیر جناب دھرمیندر پردھان نے آج راجیہ سبھا میں ایک سوال کا تحریری جواب دیتے ہوئے ایوان کو مطلع کیا کہ فی الحال گھریلو قدرتی گیس کی قیمت کے فارمولے پر نظر ثانی کے لئے ، جو 25 اکتوبر 2014 کو نوٹیفائی کیا گیا تھا، جائزے کی کوئی تجویز حکومت کے زیر غور نہیں ہے۔ گھریلو قدرتی گیس کی قیمتوں کے تعین کے لئے رہنما خطوط 2014 کو حکومت نے رنگا راجن کمیٹی رپورٹ اور اس معاملے سے متعلق سکریٹریوں کی کمیٹی رپورٹ اور بین وزارتی صلاح ومشورے پر تفصیلی غور وخوض کے بعد منظوری دی گئی تھی۔
گھریلو قدرتی گیس کی قیمتوں کے تعین سے متعلق رہنما خطوط 2014 ایک فارمولے پر مبنی رہنما خطوط ہیں جنہیں ہینری ہب ، نیشنل بیلنسنگ پوائنٹ البرٹہ اور روس جیسی بڑی بین الاقوامی مارکیٹوں میں گیس کی قیمتوں اور اس کے حجم کو دھیان میں رکھتے ہوئے طے کیا گیا تھا۔ یہ فارمولہ پیداوار کرنے والے اور استعمال کرنےو الے سیکٹروں کی ضروریات کو دھیان میں رکھ کر طے کیا گیا تھا اور اس میں دونوں کے مفادات کو متوازن بنانے کی کوشش کی گئی تھی۔ قیمتوں کا نوٹیفکیشن مذکورہ رہنما خطوط کے مطابق ہر 6 ماہ میں جاری کیا جاتا ہے۔
قدرتی گیس کی پیداوار میں اضافے کے لئے ترغیب دینے کی خاطر حکومت نے 21 مارچ 2016 کو ایک نوٹیفکیشن کے ذریعے گہرے پانی ، انتہائی گہرے پانی اور بہت زیادہ دباؤ والے – بہت زیادہ حرارت والے علاقوں سے پیدا کی جانے والی قدرتی گیس کی قیمت کے تعین کے لئے آزادی فراہم کی تھی البتہ زیادہ سے زیادہ قیمت کی حد متبادل ایندھنوں کی قیمت کی بنیاد پر طے کی جاتی ہے۔ اس کے علاوہ حکومت نے دریافت شدہ چھوٹی فیلڈ پالیسی ، ہائیڈرو کاربن کی تلاش اور لائسنسنگ پالیسی اور کوئلے پر مبنی میتھیل  کے کنٹریکٹ کے تحت قدرتی گیس کی فروخت کے لئے قیمت کے تعین کے لئے آزادی دی ہے۔ اس کے علاوہ حکومت نے 28 فروری 2019 کے ایک نوٹیفکیشن کے ذریعے گیس کی ان دریافتوں کے لئے قیمت اور فروخت کی آزادی دی ہے، جن کا فیلڈ ڈیولپمنٹ پلان نوٹیفکیشن کے بعد پہلی مرتبہ منظور کیا جائے گا۔
۔۔۔۔۔۔۔۔۔۔۔۔۔۔۔۔

U-5230
(Visitor Counter : 57
بجلی کی وزارت
بجلی کے وزیر نے 'بجلی کے سیکٹر میں توانائی کے ذخیرہ کو فروغ دینے کے لیے جامع پالیسی فریم ورک رپورٹ' پر تبادلہ خیال کرنے کے لیے اجلاس کی صدارت کی
نئی دہلی:11؍نومبر،2021۔بجلی کے وزیر نے 'بجلی کے سیکٹر میں توانائی کے ذخیرہ کو فروغ دینے کے لیے جامع پالیسی فریم ورک رپورٹ' پر تبادلہ خیال کرنے کے لیے اجلاس کی صدارت کی
بجلی، نئی اور قابل تجدید توانائی کے مرکزی وزیر جناب آر کے سنگھ نے آج مرکزی سرکار، مرکزی پی ایسیو کے سینئر افسران، قابل تجدید توانائی ڈیولپرز، پی ایس پی ڈیولپرز اور بیٹری مینوفیکچررز کے ساتھ 'بجلی کے سیکٹر میں توانائی کے ذخیرہ کو فروغ دینے کے لیے جامع پالیسی فریم ورک رپورٹ' پر تبادلہ خیال کرنے کے لیے ایک ورچوئل میٹنگ کی صدارت کی۔
وزیر موصوف نے اس بات پر زور دیا کہ ہمارا مقصد اس بات کو یقینی بنانا ہونا چاہیے کہ کوئی توانائی ضائع نہ ہو اور اس کے لیے ہمیں تمام توانائی کو ذخیرہ کرنے کی پوزیشن میں ہونا چاہیے، جو کسی بھی وقت فاضل ہونے والی ہے۔
جناب سنگھ نے کہا کہ چوبیس گھنٹے قابل تجدید توانائی کو یقینی بنانے کے لیے پیداوار کے ساتھ کچھ ذخیرہ کرنے کی ضرورت ہے۔ انہوں نے مزید ہدایت دی کہ توانائی کے ذخیرہ اور وسائل کی مناسبت سے متعلق علیحدہ رہنما خطوط تیار کریں۔
2030 تک 500 گیگا واٹ قابل تجدید توانائی کے ہدف کو پورا کرنے کے لیے وزیر موصوف نے شمسی توانائی اور بادی توانائی کے منصوبوں کے آئندہ اضافے کو مدنظر رکھتے ہوئے سال کے حساب سے ذخیرہ کرنے کی صلاحیت کی ضرورت پر کام کرنے کی ہدایت دی۔
ذیلی خدمات کے بارے میں جناب سنگھ نے توانائی کے وافر ذخائر رکھنے کی ضرورت پر زور دیا، جسے ہمارے بجلی نظام اور گرڈ آپریشن میں مدد کے لیے لمحہ بہ لمحہ استعمال کیا جا سکے۔
وزیر موصوف نے تمام ہائیڈرو سی پی ایسیو اور نجی صنعتوں کو موجودہ ایچ ای پی کے آس پاس کے پمپ ہائیڈرو سائٹس کا سروے اور شناخت کرنے کی ہدایت دی۔
میٹنگ میں بجلی کے وزیر مملکت جناب کرشن پال گرجر، سکریٹری ، سکریٹری ، ایڈیشنل سکریٹری  اور وزارت پٹرولیم، ایم این آر ای، سی ای اے، پی او ایس او سی او، ایس ای سی آئی، این ٹی پی سی، ڈی وی سی، بی بی ایم بی اور ہائیڈرو سی پی ایسیو کے سینئر افسران نے بھی شرکت کی۔
ش ح۔م ع۔ ع ن
U NO:12760
(Visitor Counter : 111